Стара планина отчете с 40% по-големи консолидирани продажби
27 окт 2011 | 12:00 394
Консолидираните продажби за деветмесечието на 2011 година на Стара планина Холд достигат 143.6 млн. лева и са с 39.82% по-високи от продажбите през същия период на 2010 година, информираха от индустриалната група.
Прогнозата на компанията сочи увеличаване на консолидираните продажби към края на октомври 2011 година с 38.33% спрямо десетте месеца на 2010 година.
В разпространеното съобщение се вижда, че М+С Хидравлик постигат 48.25% повишение на продажбите си в края на отчетния период, или 68.48 млн. лева. С 43.06% скачат за година и приходите на ХЕС, които към този септември са 30.86 млн. лева. Покачването при Елхим-Искра за разглеждания период е от 21.33 на сто, до 28.1 млн. лева.
предприятие за месец 09.2011
Стара планина холд АД - консолидирана 17 588
М+С Хидравлик АД 8 761
Хидравлични елементи и системи АД 3 845
Елхим-Искра АД 3 297
Брутната печалба на М+С Хидравлик към 30 септември е 12.39 млн. лева, за ХЕС - 2.53 млн. лева, а при Елхим-Искра сътответно 2.2 млн. лева.
М+С Хидравлик АД 1 573
Хидравлични елементи и системи АД 377
Елхим-Искра АД 274
По-долу в таблицата може да се запознаете и с прогнозата за продажбите в групата за октомври и промяната им с натрупване спрямо октомври 2010 година:
предприятие за месец 10.2011 с натрупване* изменение**
Стара планина холд АД - консолидирана 17 907 161 494 38.33%
М+С Хидравлик АД 8 770 77 245 48.43%
Хидравлични елементи и системи АД 3 575 34 439 39.56%
Елхим-Искра АД 3 600 31 701 18.01%
*от началото на годината
**в сравнение със същия период на миналата година (Източник Стара планина Холд)
Акциите на Стара планина Холд поскъпват на борсата днес с 4.57%, до 2.95 лв. за лот. Понижение обаче отчитат книжата на М+С Хидравлик, където загубата е от 1.83%, на 8 лв. бройката. Още няма сделки с книжата наХЕС и Елхим-Искра.
Стара планина отчита забавяне темпа на растеж на продажбите
Изкупувания на акции на индустриални компании
ХЕС придобива 10% от банка